《瓜州访李魁南先生》
明代·张穆

言寻瓜步口，柳岸荻江湄。境寂鹤如懒，深庭月上迟。

云霞供妙墨，潮汐绕疏篱。不忍辞秋去，凉飙助别思。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。